text: [{"text_idx": "#000002", "text": "I\u0301slandska flogfelagi\u00f0 Icelandair hevur i\u0301 ti\u0301\u00f0indaskrivi i\u0301 dag bo\u00f0a\u00f0 fra\u0301, at tey fra\u0301 fyrsta mai komandi a\u0301r fara undir regluliga fer\u00f0a\u00acfo\u0301lkaflu\u0301gving millum Keflavi\u0301k og Va\u0301gar. Tey fara fra\u0301 byrjan at flu\u0301gva fimm fer\u00f0ir um vikuna, ma\u0301nadag, mikudag, ho\u0301sdag, fri\u0301ggjadag og sunnudag. Fyrsta juni ver\u00f0ur fari\u00f0 upp a\u0301 seks fer\u00f0ir um vikuna, ta\u0301 eisini ver\u00f0ur flogi\u00f0 leygardagar."}, {"text_idx": "#000003", "text": "\u201cHetta eru sja\u0301lvandi sto\u0301rti\u0301\u00f0indi fyri Va\u0301ga Floghavn, og eg hugsi fyri f\u00f8royingar sum heild. Vit fegnast sum vera man um, at Atlantic Airways fer undir at flu\u0301gva til New York, men flu\u0301gvingin hja\u0301 Icelandair letur upp fyri heilt \u00f8\u00f0rum m\u00f8guleikum, serliga fyri innkomandi fer\u00f0slu\u201d, sigur Regin I. Jakobsen, stjo\u0301ri i\u0301 Va\u0301ga Floghavn."}, {"text_idx": "#000004", "text": "\u201cIcelandair fly\u0301gur til fimtan fer\u00f0ama\u0301l i\u0301 Nor\u00f0uramerika, og vi\u00f0 at Va\u0301ga Floghavn gerst partur av rutunetinum hja\u0301 teimum ver\u00f0ur munandi l\u00e6ttari hja\u0301 fer\u00f0andi u\u0301r Amerika og Kanada at leita s\u00e6r hendan vegin, umframt u\u0301r so at siga \u00f8llum Europa. Eins og vit fyrr hava s\u00e6\u00f0 v\u00e6nta vit eisini i\u0301 hesum f\u00f8ri, at ein ny\u0301ggjur kappingarneyti a\u0301 markna\u00f0inum hevur vi\u00f0 s\u00e6r eitt heilt ny\u0301tt kundagrundarlag. Royndir okkara vi\u0301sa, at ny\u0301ggj flogfel\u00f8g i\u0301 st\u00f8rstan mun byggja si\u0301na fer\u00f0slu a\u0301 egin vi\u00f0skiftafo\u0301lk."}, {"text_idx": "#000005", "text": "Icelandair fer at ny\u0301ta flogf\u00f8r av slagnum Bombardier Dash 8 Q400 til flu\u0301gvingina. Hesi taka 76 fer\u00f0andi og fer tu\u0301rurin at taka umlei\u00f0 ein ti\u0301ma og try\u0301 korter."}, {"text_idx": "#000006", "text": "\u201cHetta er o\u0301gvuliga spennandi fyri menningina av f\u00f8royskari fer\u00f0avinnu, og ta\u00f0 er neyvan ivi um, at hetta fer at hava jaliga a\u0301virkan a\u0301 fer\u00f0slut\u00f8lini hja\u0301 Va\u0301ga Floghavn og f\u00f8royska fer\u00f0avinnu sum heild\u201d, sigur Regin I. Jakobsen at enda."}]